تورکیه‌نین باش ناظیری بینالی ییلدیریم پایتاخت آنکارادا ژورنالیست‌لرین سوال‌لارینی جاوابلاندیردی.
ییلدیریم: "ارمنیستان تورکیه اراضی‌لرینه ادعا ائدیر. حالبوکی تورکیه هئچ بیر اؤلکه ایله دوشمنچی‌لیک ائتمیر" دئدی.
باش ناظر ارمنیستانین تورکیه‌یه قارشی دوشمنچی‌لیک آب-هاواسیندا اولدوغونو خاطیرلادا‌راق بونالری سؤیله‌دی :"اگر ارمنیستان تورکیه‌یه قارشی هر هانسی ادعا ایره‌لی سورمه‌یی دایان‌دیرسا و حقیقتن ده تورکیه ایله موناسیبت‌لرده یئنی صحیفه آچماق ایسته‌سه، آنکارا بو مسئله‌یه باخا بیلر".
قئید ائدک کی، ارمنیستانین باش ناظیری نیکول پاشینیان اؤلکه‌سی‌نین تورکیه ایله ایلکین شرط اولما‌دان موناسیبت‌لر قورماغا حاضر اولدوغونو بیان ائدیب.
